Vannkraft er en viktig energikilde, det er bygget ut betydelige vannkraftressurser langs Irrawaddy og andre vassdrag, med teknisk bistand fra Kina. Etter lokale og internasjonale protester ble utbyggingen av Mytisone-dammen stoppet i 2016. Andre store investorer innenfor utbygging av energisektoren er thailandske EGAT og Toyo-Thai, koreanske Daewoo, og japanske Mitsubishi. I 2013 åpnet landet for utenlandske investeringer innenfor telekommunikasjon, og lisenser ble tildelt det qatarske selskapet Ooredoo, og Telenor. I 2016 ble det også utløst en fjerde mobillisens som ble tildelt vietnamesiske Viettel i konsortium med et militært eid selskap fra Myanmar. I 2015 ble det også gitt lisenser til seks utenlandske banker.